laion/Wikipedia-Exotic huggingface dataset:
জামিয়া সাহবানিয়া দারুল উলুম

জামিয়া সাহবানিয়া দারুল উলুম (পূর্বনাম দারুল উলুম সাহবানিয়া মাদ্রাসা) ঢাকার নিউ মার্কেট এলাকার ৮, এলিফ্যান্ট রোডে অবস্থিত একটি কওমি মাদ্রাসা। ২০০১ সালের ১৮ মার্চ মুফতি মুহাম্মদ নেয়ামতুল্লাহ নিজ বাসভবনে এই মাদ্রাসাটি প্রতিষ্ঠা করেন। তার উস্তাদ দারুল উলুম করাচীর সদরুল মুদাররিস সাহবান মাহমুদের নামানুসারে এই মাদ্রাসার নামকরণ করেন। প্রথমে মাদ্রাসার নামকরণ করা হয় দারুল উলুম সাহবানিয়া মাদ্রাসা। প্রতিষ্ঠার এক যুগ পর জামিয়া পর্যায়ের কার্যক্রম পরিচালনার উদ্দেশ্যে ২০১৩ সালে মাদ্রাসার বর্তমান নামটি দেওয়া হয়। ২০২১ সালে মাদ্রাসার ছাত্রসংখ্যা ৬৪৫ এবং শিক্ষক ৭০ জন। মাদ্রাসায় বালক-বালিকা উভয় শাখা রয়েছে। শিক্ষাবিভাগ সমূহ: রওযাতুস সাহবান: মকতব বিভাগের ৫ – ৬ বছর বয়সী শিশুদের জন্য। মক্তব বিভাগ: মক্তব বিভাগে নূরানী পদ্ধতির পাঠদানের অনুসরণ করা হয়। সাধারণ বিষয়ে বেফাকুল মাদারিসিল আরাবিয়া বাংলাদেশের পাঠ্যবই পড়ানো হয়। এ বিভাগে সর্বনিম্ন ৬-৭ বছর বয়সী ছাত্র-ছাত্রী ভর্তি করা হয়। নাযেরা বিভাগ: এই বিভাগের পাঠ্যক্রম মক্তব বিভাগের অনুরূপ। এ বিভাগে সর্বনিম্ন ৬-৮ বছর বয়সী ছাত্র-ছাত্রী ভর্তি করা হয়। হিফয বিভাগ: হিফয বিভাগের শিক্ষার্থীরা নাযেরা সমাপনীসহ মোট ৪ বছরে হিফয সম্পন্নের পাশাপাশি সাধারণ বিষয়ে ৪র্থ শ্রেণি শেষ করবে এবং বেফাকের অধীনে হিফয পরীক্ষা দিবে। হিফযের জন্য বর্ণিত সিলেবাস বৎসর কৈন্দ্রিক নয়; বরং মেধার উপর নির্ভরশীল। তবে এ বিভাগের সর্বোচ্চ মেয়াদ ৪ বছর। কিতাব বিভাগ: এ বিভাগ মোট ৫টি স্তরে বিভক্ত: আলনমারহাতুল ইবতিদাইয়্যাহ আল মারহাতুল মুতাওয়াসসিতা আল মারহাতুস সানাবিয়া আল মারহালাতুল আলিয়া আল মারহালাতুল আলামিয়া আত-তাখাসসুস ফিল ফিকহি ওয়াল ইফতা: দাওরায়ে হাদিস সম্পন্নকারী শিক্ষার্থীদের জন্য ফিকহ ও ফতওয়া বিষয়ক গবেষণামূলক উচ্চতর শিক্ষা কোর্স। দেওবন্দি কওমি মাদ্রাসা দারুল উলুম দেওবন্দ আল জামিয়া আল ইসলামিয়া পটিয়া বাংলাদেশের কওমি মাদ্রাসার তালিকা গোলাম ছরোয়ার, মুহাম্মদ (নভেম্বর ২০১৩)। "বাংলা ভাষায় ফিকহ চর্চা (১৯৪৭-২০০৬): স্বরূপ ও বৈশিষ্ঠ্য বিচার"। ঢাকা বিশ্ববিদ্যালয়: ৩০৬।  |সংগ্রহের-তারিখ= এর |ইউআরএল= প্রয়োজন (সাহায্য) "মাদ্রাসা সম্পর্কে"। জামিয়া সাহবানিয়া দারুল উলুম। সংগ্রহের তারিখ ২০২১-০৭-৩০।
কারা ডেলেভিন

কারা জোসেলিন ডেলেভিং (/ˈkɑːrə ˌdɛləˈviːn/ KAH-rə DEL-ə-VEEN; জন্ম ১২ আগস্ট ১৯৯২) একজন ইংরেজ মডেল, অভিনেত্রী এবং গায়িকা। ২০০৯ সালে পড়াশোনা ছেড়ে দেওয়ার পর তিনি স্টর্ম ম্যানেজমেন্টের সাথে একটি চুক্তি স্বাক্ষর করেন। ডেলেভিন ২০১২ ও ২০১৪ সালে ব্রিটিশ ফ্যাশন এ্যাওয়ার্ডসে বর্ষসেরা মডেলের পুরস্কার অর্জন করেছেন। ডেলেভিন ২০১২ সালে জো রাইটের একটি চলচ্চিত্র অ্যানা কারেনিনা'য় গৌণ একটি চরিত্রে অভিনয়ের মাধ্যমে তার অভিনয়-জীবনের সূচনা করেন। তার উল্লেখযোগ্য চরিত্রগুলো হচ্ছে পেপার টাউনস (২০১৫) চলচ্চিত্রে মার্গো রথ স্পেজেলম্যান, সুইসাইড স্কোয়াড (২০১৬) চলচ্চিত্রে এনচান্ট্রেস, ভ্যালেরিয়ান অ্যান্ড দি সিটি অব আ থাউজেন্ড প্ল্যানেটস (২০১৭) চলচ্চিত্র লরেলিন। উদ্ধৃতি ত্রুটি: <ref> ট্যাগ বৈধ নয়; Delevingne (2016) নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; Into the Gloss (2013) নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; Fashion Model Directory নামের সূত্রটির জন্য কোন লেখা প্রদান করা হয়নি "Cara Delevingne – Model"। ২৭ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৩১ আগস্ট ২০২০।  Fox, Imogen (৭ সেপ্টেম্বর ২০১৩)। "Six degrees of Cara Delevingne"। The Guardian। ৫ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৪।  Smith, Abi (২০১৪)। Cara Delevingne: The Most Beautiful Girl in the World। John Blake Publishing Ltd। আইএসবিএন 978-1-78219-899-4।  "How Cara Delevingne made it from model to actress"। Harper's BAZAAR (ইংরেজি ভাষায়)। ২৮ জুলাই ২০১৭। ৯ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০১৭।
শহীদ আনোয়ার

শহীদ আনোয়ার (জন্ম ৫ জুলাই ১৯৬৮) একজন সাবেক পাকিস্তানি আন্তর্জাতিক ক্রিকেটার। আনোয়ার ইংল্যান্ডের বিপক্ষে ওয়ানডে অভিষেক করেন। এই ম্যাচে তিনি ৩৭ রান করেন কিন্তু জাতীয় দলে তাকে আর খেলানো হয়নি। ঘরোয়া ক্রিকেটে তিনি লাহোর, বাহাওয়ালপুর, ন্যাশনাল ব্যাংক অব পাকিস্তান, পাকিস্তান অটোমোবাইলস কর্পোরেশন, পাকিস্তান ন্যাশনাল শিপিং কর্পোরেশনের প্রতিনিধিত্ব করেন এবং তার ক্যারিয়ারে ইউকে ক্রিকেট লিগ সার্কিটেও খেলেছেন। তিনি জাতীয় চ্যাম্পিয়নশিপে ন্যাশনাল ব্যাংক গ্রেড ১ এবং লাহোর গ্রেড ১ দলের অধিনায়কত্ব করেন এবং ব্যাটিং অলরাউন্ডার হিসাবে ২১৬ প্রথম শ্রেণীর খেলায় উপস্থিত হন, সর্বোচ্চ ১৯৫ স্কোর সহ ১২১০০ রান (৩৪.৮৭ গড়) ১৫২ টি লিস্ট "এ" ম্যাচে খেলেছেন। তার প্রথম শ্রেণীর ক্যারিয়ারে ২৬ টি সেঞ্চুরি এবং ৬৩ টি হাফ সেঞ্চুরি রয়েছে। আনোয়ার প্রথম শ্রেণীর ক্রিকেটে ৬১ টি উইকেট নিয়েছেন। ক্যারিয়ার সেরা উইকেট ৬/২। প্রথম-শ্রেণীর ক্রিকেট থেকে অবসর নেওয়ার পর, শহিদ পাকিস্তানের অন্যতম সফল ক্রিকেট কোচ হয়ে ওঠেন। সিএ (ক্রিকেট অস্ট্রেলিয়া ) থেকে লেভেল ১, ২ এবং ৩ ক্রিকেট কোচিং ডিপ্লোমা শেষ করার পর, তিনি শিয়ালকোট স্ট্যালিয়নে তাদের প্রধান কোচ হিসেবে যোগদান করেন এবং তাদেরকে জাতীয় টি-২০ চ্যাম্পিয়নশিপ এবং ন্যাশনাল ব্যাংকের পক্ষ থেকে ২০১১ সালে একদিনের ক্রিকেট চ্যাম্পিয়নশিপে রানার আপ অবস্থান পাইয়ে দেন। তিনি ২০১০ সালে অস্ট্রেলিয়া সফরে পাকিস্তান ‘এ’ দলের কোচিংও করেছিলেন। ইএসপিএনক্রিকইনফোতে শহীদ আনোয়ার (ইংরেজি)
শ্যামা শ

শ্যামা দে শ (জন্ম ৮ জুলাই ১৯৭১ ভারতের হাওড়ায়) একজন সাবেক টেস্ট এবং একদিনের আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি একজন বাঁহাতি ব্যাটসম্যান এবং বামহাতি মাঝারি পেস বোলিং করেন। তিনি ভারতের হয়ে তিনটি টেস্ট এবং পাঁচটি ওয়ানডে খেলেছেন। "Shyama Shaw"। CricketArchive। সংগ্রহের তারিখ ২০০৯-০৯-১৯।  "Shyama Shaw"। Cricinfo। সংগ্রহের তারিখ ২০০৯-০৯-১৯।
রেখা গডবোল

রেখা গডবোল একজন প্রাক্তন একদিনের আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি চারটি একদিনের আন্তর্জাতিক খেলেছেন। তিনি ২৬ গড় রানে মোট ৭৮ রান করেন। "R Godbole"। Cricinfo। সংগ্রহের তারিখ ২০১১-০২-২৩।  "R Godbole"। CricketArchive। সংগ্রহের তারিখ ২০০৯-১০-৩০।
মাধুরী মেহতা

মাধুরী মেহতা (ওড়িয়া: ମାଧୁରୀ ମେହେଟା; জন্ম ১ নভেম্বর ১৯৯১) একজন ভারতীয় ক্রিকেটার। তিনি ২০১২ সালে ওয়েস্ট ইন্ডিজ মহিলা ক্রিকেট দলের বিপক্ষে তার নারী একদিনের আন্তর্জাতিক এবং মহিলা টি-টুয়েন্টি আন্তর্জাতিক খেলেন। "Madhuri Mehta"। ESPN Cricinfo। সংগ্রহের তারিখ ৬ এপ্রিল ২০১৪।
প্রমীলা ভাট

প্রমীলা এস ভাট (ওরফে করিকার) (জন্ম ১৬ সেপ্টেম্বর ১৯৬৯, ব্যাঙ্গালোর, কর্ণাটক) একজন প্রাক্তন ভারতীয় ক্রিকেটার। তিনি মহিলাদের টেস্ট ক্রিকেট (১৯৯১ থেকে ১৯৯৬ সালের মধ্যে ৫ টি ম্যাচ) এবং ভারতের হয়ে ওয়ানডে ক্রিকেট (১৯৯৩ এবং ১৯৯৮ এর মধ্যে ২২ টি ম্যাচ) খেলেছেন। তিনি ১ টি টেস্ট ম্যাচ এবং ৭ টি একদিনের আন্তর্জাতিক ম্যাচে ভারতীয় দলের অধিনায়কত্ব করেন। একজন অলরাউন্ডার হিসেবে তিনি তার বেশিরভাগ ওয়ানডে ইনিংস খেলেছেন মিডল অর্ডারে এবং ডান হাতের অফস্পিন বোলিং করেছেন। ১৯৯৭/৯৮ মহিলা ক্রিকেট বিশ্বকাপে নিউজিল্যান্ডের বিপক্ষে টাই হওয়া ওয়ানডে ম্যাচের জন্য অধিনায়ক হিসেবে তার মেয়াদ সবচেয়ে বেশি স্মরণীয়। তিনি বর্তমানে আবুধাবিতে তার স্বামী সারঙ্গান ভেনুগোপালন এবং তার দুই ছেলে সিদ্ধান্ত ও সঞ্জিতের সাথে থাকেন। "P Bhatt"। CricketArchive। সংগ্রহের তারিখ ১০ মে ২০২০।  "P Bhatt"। Cricinfo। সংগ্রহের তারিখ ১০ মে ২০২০।  "Hero Honda Women's World Cup 1997, 21st Match: India Women v New Zealand Women"। Cricinfo। সংগ্রহের তারিখ ২০ সেপ্টেম্বর ২০২০।  "What made Pramila Bhat take up cricket seriously?"। shethepeople.tv। সংগ্রহের তারিখ ২০ সেপ্টেম্বর ২০২০।
চারাগাছ

চারাগাছ বা চারা হলো একটি তরুণ স্পোরোফাইট যা একটি বীজ থেকে উদ্ভিদ ভ্রূণতে বিকশিত হয়। বীজের অঙ্কুরোদগমের মাধ্যমে চারা বিকাশ শুরু হয়। ৩ ফুটের বড় গাছকে চারা বলা হয় না। একটি সাধারণ তরুণ চারা তিনটি প্রধান অংশ নিয়ে গঠিত: রেডিকেল (ভ্রূণমূল), হাইপোকোটাইল (ভ্রূণ অঙ্কুর), এবং কোটিলেডন (বীজ পাতা)। ফুলের উদ্ভিদের দুটি শ্রেণী। তাদের বীজ পাতার সংখ্যা দ্বারা আলাদা করা হয়: এঞ্জিওস্পার্ম এর মনোকোটাইলডন (মনোকটস) এর একটি ব্লেড-আকৃতির কোটিলেডন থাকে, যেখানে ডিকোটাইলিডন (ডিকোটস) দুটি গোলাকার কোটিলেডন ধারণ করে। জিমনোস্পার্ম আরও বৈচিত্র্যময়। উদাহরণস্বরূপ, পাইন চারার আটটি কোটিলেডন পর্যন্ত থাকে। কিছু ফুলের গাছের চারাগুলোতে কোটিলডন নেই। এগুলোকে বলা হয় অ্যাকোটিলেডন। ভ্রূণমুকুল একটি বীজ ভ্রূণের অংশ যা একটি উদ্ভিদের প্রথম বৈশিষ্ট্য বহন করে অঙ্কুরে বিকশিত হয়। বেশিরভাগ বীজে, উদাহরণস্বরূপ সূর্যমুখীতে, ভ্রূণমুকুল হলো একটি ছোট শঙ্কু কাঠামো যাতে পাতা থাকে না। ভ্রূণমুকুল বৃদ্ধি ঘটে না যতক্ষণ না কোটিলেডনগুলো মাটির উপরে বেড়ে যায়। এটি এপিজিয়াল অঙ্কুরোদগম। তবে, বিস্তৃত শিমের মতো বীজে, ভ্রূণমুকুলে পাতার গঠন দৃশ্যমান। এই বীজগুলো মাটির মধ্য দিয়ে বেড়ে ওঠা ভ্রূণমুকুল দ্বারা পৃষ্ঠের নীচে থাকা কোটিলেডনগুলির সাথে বিকশিত হয়। এটি হাইপোজিয়াল অঙ্কুরোদগম হিসেবে পরিচিত। "Seedling Definition & Meaning | YourDictionary"। www.yourdictionary.com। সংগ্রহের তারিখ ২০২৩-০৮-১৬।  "Seedling Definition & Meaning"। Dictionary.com (ইংরেজি ভাষায়)। সংগ্রহের তারিখ ২০২৩-০৮-১৬।  উইকিমিডিয়া কমন্সে চারাগাছ সম্পর্কিত মিডিয়া দেখুন।
সুশীল জানা

সুশীল জানা বা সুশীলরঞ্জন জানা (৬ ডিসেম্বর ১৯১৬ — ১৬ অক্টোবর ২০০৮) ছিলেন একজন বাঙালি সাহিত্যিক, ছোটগল্পকার ও সম্পাদক। সুশীল জানা সম্ভ্রান্ত কৃষক পরিবারের সন্তান। প্রাথমিক জীবন মেদিনীপুরে কাটলেও পরে তিনি চলে আসেন কলকাতায়। তাঁর লিখিত প্রথম গল্প প্রকাশ হয় উত্তরা ও প্রবাসী পত্রিকায়। ১৯৪৬ সালে মুজফ্‌ফর আহ্‌মদের ডাকে যোগ দেন ন্যাশনাল বুক এজেন্সিতে। তিনি বামপন্থী মনোভাবাপন্ন ছিলেন ও প্রগতি সাহিত্য আন্দোলনের সাথে যুক্ত ছিলেন। তেভাগা কৃষক আন্দোলনের ওপরে লেখা তাঁর ছোটগল্প সমাদৃত হয়েছে। ১৯৫০ থেকে ১৯৮১ সাল অব্দি মুরলীধর গার্লস কলেজে শিক্ষকতা করেছেন। সুদীর্ঘ ৪০ বছরের সাহিত্য জীবনে তিনি লিখেছেন ৬টি উপন্যাস, ছোটগল্প, কবিতা এবং বহু প্রবন্ধ। প্রথম উপন্যাস মহানগরী প্রকাশিত হয় অগ্রণী পত্রিকায়। সুশীল জানা বঙ্কিম পুরস্কার, ও শরৎচন্দ্র স্মৃতি পুরস্কারে সম্মানিত হন। তাঁর লেখা আম্মা গল্প নিয়ে তৈরি গৌতম ঘোষের দখল ছবিটি স্বর্ণকমল লাভ করে। সুশীল জানা নিজে একজন অনুবাদক ছিলেন ও তাঁর লেখা অনূদিত হয়েছে বিভিন্ন বিদেশি ভাষায়। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৪৬৫, আইএসবিএন ৯৭৮-৮১-৭৯৫৫-২৯২-৬ সুস্নাত দাশ সম্পাদিত (১৯৯৮)। তেভাগার গল্প। কলকাতা: প্রতিভাস। পৃষ্ঠা ৩১৪।  "সুশীল জানা উপন্যাস সমগ্র"। একুশ শতক (ইংরেজি ভাষায়)। ২০২১-০৭-৩০ তারিখে মূল থেকে আর্কাইভ করা। সংগ্রহের তারিখ ২০২১-০৭-৩০।  Natuna Bāṃlā sinemā। Bāṇīśilpa। ১৯৮৪।  "কলকাতার কড়চা"। www.anandabazar.com। সংগ্রহের তারিখ ২০২১-০৭-৩০।
চিলমারী ইউনিয়ন, চিলমারী

৫নং চিলমারী ইউনিয়ন বাংলাদেশের রংপুর বিভাগের কুড়িগ্রাম জেলার চিলমারীর অন্তর্গত একটি ইউনিয়ন। চিলমারী মৌজা ও গ্রামের নামানুসারে এ ইউনিয়নের নাম চিলমারী ইউনিয়ন রাখা হয়। কথিত আছে, ব্রিটিশ আমল এই অঞ্চলে চিলের উপদ্রব অস্বাভাবিক হয়ে পড়ে। মানুষ চিলের অত্যাচারে অতিষ্ঠ হয়ে ওঠে। ইংরেজ সেনাদের কাছে খবর পৌঁছালে তারা বন্দুক নিয়ে চিলের সাথে রীতিমত যুদ্ধ ঘোষণা করে। জনতাও আনন্দের সাথে সে যুদ্ধ উপভোগ করতে দলে দলে আসতে থাকে, আর মুখে একটাই রব চলো চিল মারি। ধারণা করা হয়, এই ঘটনা থেকেই এই এলাকার নাম চিলমারী হয়েছে। চিলমারী উপজেলার প্রাণকেন্দ্রে এ ইউনিয়ন পরিষদটি অবস্থিত। এ ইউনিয়নে কলেজ আছে তিনটি। কুড়িগ্রাম জেলা থেকে চিলমারী উপজেলা সদরের প্রাণকেন্দ্রে হওয়ায় যোগাযোগ ব্যবস্থা ভালো। কুড়িগ্রাম জেলা সদর হতে দক্ষিণে ২৭ কিলোমিটার । এই ইউনিয়নের শতভাগ জনসংখ্যা মুসলমান। কড়াই বরিশাল হাট বাজার। ব্রহ্মপুত্র নদ ধরলা নদী চিলমারী বন্দর, এখানে উত্তরাঞ্চলের একমাত্র ভাসমান তেল ডিপো অবস্থিত। কুড়িগ্রাম জেলা চিলমারী উপজেলা বাংলাদেশের ইউনিয়ন বাংলাদেশে স্থানীয় সরকার রংপুর বিভাগ "চিলমারী উপজেলা - বাংলাপিডিয়া"। bn.banglapedia.org। সংগ্রহের তারিখ ২০২১-০৭-৩০।  উপজেলা, চিলমারী (৩০ জুলাই ২০২১)। "চিলমারী উপজেলা"। চিলমারী উপজেলা। ৩০ জুলাই ২০২১ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০২১।
ক্যাম্প হাফ-ব্লাড ক্রনিকলস

ক্যাম্প হাফ-ব্লাড ক্রনিকলস (ইংরেজি: Camp Half-Blood Chronicles) হল লেখক রিক রিঅর্ড্যান সৃষ্ট একটি মিডিয়া ফ্র্যাঞ্চাইজ। তিনটি উপন্যাস ধারাবাহিক (প্রতিটি ধারাবাহিক পাঁচটি উপন্যাস সম্বলিত), তিনটি ছোটোগল্প সংকলন, দু’টি পুরাণ সংকলন গ্রন্থ, একটি একক স্বতন্ত্র ছোটোগল্প, একটি প্রবন্ধ সংকলন, একটি সহায়িকা, চারটি গ্রাফিক উপন্যাস, দু’টি চলচ্চিত্র, একটি ভিডিও গেম, একটি মিউজিক্যাল ও অন্যান্য মাধ্যম নিয়ে এটি গড়ে উঠেছে। আধুনিক বিশ্বের প্রেক্ষাপটে রচিত এই কাহিনিগুলির কেন্দ্রবিন্দু একদল কিশোর অর্ধদেবতা; এছাড়া গ্রিক ও রোমান পুরাণের অনেক চরিত্রই এই কাহিনিগুলিতে চিত্রিত হয়েছে। প্রথম ধারাবাহিক পার্সি জ্যাকসন অ্যান্ড দি অলিম্পিয়ানস-এ (২০০৫-২০০৯) বিষয়বস্তু হল গ্রিক অর্ধদেবতাদের একটি সামার ক্যাম্পে পার্সি জ্যাকসন নামে এক কিশোরের অভিযান। দ্বিতীয় ধারাবাহিক দ্য হিরোজ অফ অলিম্পাস-এ আরও কয়েকটি অগ্রণী চরিত্র এবং রোমান অর্ধদেবতাদের অপর একটি ক্যাম্প উপস্থাপন করা হয়। তৃতীয় ধারাবাহিক দ্য ট্রায়ালস অফ অ্যাপোলো-এ নব্য-নশ্বর দেবতা অ্যাপোলোকে উপস্থাপিত করা হয়, সেই সঙ্গে প্রথম ও দ্বিতীয় ধারাবাহিকের অনেক চরিত্রও এখানে বর্ণিত হয়। এই ফ্র্যাঞ্চাইজের প্রেক্ষাপট রিঅর্ড্যানের অপর দুই ধারাবাহিক অর্থাৎ দ্য কেন ক্রনিকলস (যা মিশরীয় পুরাণ-ভিত্তিক) ও ম্যাগনাস চেজ অ্যান্ড দ্য গডস অফ আসগার্ড-এর (যা নর্স পুরাণের প্রেক্ষাপটে রচিত) অনুরূপ কাল্পনিক মহাবিশ্ব। তিনটি ছোটোগল্প প্রকাশিত হওয়ার পর যুক্ত হয় দ্য কেন ক্রনিকলস ও ক্যাম্প হাফ-ব্লাড ক্রনিকলস-এর সঙ্গে; ক্যাম্প হাফ-ব্লাড ক্রনিকলস-এর চরিত্রগুলি দ্য কেন ক্রনিকলস ও ম্যাগনাস চেজ অ্যান্ড দ্য গডস অফ আসগার্ড ধারাবাহিকেও আবির্ভূত হয়। রিক রিঅর্ড্যানের পৌরাণিক উপন্যাসের চরিত্রদের তালিকা উদ্ধৃতি ত্রুটি: <references>-এ সংজ্ঞায়িত "monsters" নামসহ <ref> ট্যাগ পূর্ববর্তী লেখায় ব্যবহৃত হয়নি। Riordan, Rick, সম্পাদক (২০১৩-০৭-০২)। Demigods and Monsters: Your Favorite Authors on Rick Riordan's Percy Jackson and the Olympians Series (Revised সংস্করণ)। Smart Pop। আইএসবিএন 9781937856366। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Bibliography: Demigods and Monsters: Your Favorite Authors on Rick Riordan's Percy Jackson and the Olympians Series". The Internet Speculative Fiction Database (ISFDB.org). Retrieved 2016-01-20. Select a particular edition (title) for more data at that level, such as a front cover image or linked contents. Percy Jackson and the Olympians and The Heroes of Olympus series sites from publisher Disney (readriordan.com) Rick Riordan Myth Master at publisher Penguin Books (rickriordan.co.UK) ইন্টারনেট স্পেকুলেটিভ ফিকশন ডাটাবেজে Rick Riordan(ইংরেজি) – Percy Jackson universe and more Camp Half Blood RPG – RPG Game Site
সীমানা

সীমানা হল কোনো স্থানের ভৌগোলিক সীমানা, যা হয় মহাসাগর বা এধরণের ভৌগোলিক বৈশিষ্ট্য দ্বারা নির্ধারিত, বা সরকার, সার্বভৌম রাষ্ট্র, সংঘবদ্ধ রাজ্য, প্রশাসনিক বিভাগ এবং অন্যান্য শাসনতন্ত্রিক সত্ত্বার মতো রাজনৈতিক বিষয়াবলী দ্বারা আরোপিত। সীমানাগুলি যুদ্ধ, উপনিবেশীকরণ বা অঞ্চলগুলিতে বসবাসকারী রাজনৈতিক সত্ত্বাদের মধ্যে সম্পাদিত সরল প্রতীকী চুক্তির মাধ্যমে প্রতিষ্ঠিত হয়; এই চুক্তিগুলির সৃষ্টিকে বলা হয় সীমানার সীমানির্দেশ। কিছু সীমানা — যেমন: বেশিরভাগ রাষ্ট্রের অভ্যন্তরীণ প্রশাসনিক সীমানা, বা, সেনজেন অঞ্চলের মধ্যে আন্তঃরাষ্ট্র সীমানা উম্মুক্ত এবং সম্পূর্ণরূপে প্রহরা-বিহীন। অধিকাংশ বাহ্যিক সীমানার আংশিক বা সম্পূর্ণ অংশই নিয়ন্ত্রিত হয়ে থাকে এবং আইনীভাবে কেবল নির্ধারিত সীমান্ত চৌকিগুলি দিয়ে পার হওয়া যায় ও সীমান্ত অঞ্চলগুলিও নিয়ন্ত্রণ করা হতে পারে। এমনকি বাফার এলাকা স্থাপনকেও সীমানা উৎসাহিত করতে পারে। বিদ্যায়তনিক কএত্রে সীমানা এবং সীমান্তের মধ্যে একটি পার্থক্য প্রতিষ্ঠিত হয়েছে, যা পরবর্তীতে রাষ্ট্রীয় সীমানার চেয়েও মানসিক অবস্থাকে অধিক নির্দেশ করে থাকে। মানবিক সংস্থার দ্বারা বিশ্বের উপর রাজনৈতিক সীমানা আরোপ করা হয়। এর অর্থ হলো, যদি কোন রাজনৈতিক সীমানা কোনো নদী বা পর্বতমালার দ্বারা গঠিত হয়, তবুও এটি স্বয়ংক্রিয়ভাবে রাজনৈতিক সীমানা হিসাবে সংজ্ঞায়িত হবে না, এমনকি, এটি অতিক্রম করা দুরুহ হলেও। পৃথিবীর স্পষ্টলক্ষিত প্রাকৃতিক বৈশিষ্ট্যগুলি দ্বারা গঠিত কি-না - এর ওপর নির্ভর করে প্রায়শই রাজনৈতিক সীমানা শ্রেণীবদ্ধ করা হয়। ভৌগোলিক বিভিন্ন বিচ্ছিন্নতা সৃষ্টিকারী বৈশিষ্ট্য দ্বারা তৈরি সীমানা এর অন্তর্ভুক্ত। রাজনৈতিক ভূগোল রাষ্ট্রবিজ্ঞান ভূরাজনীতি Mura, Andrea (২০১৬)। National Finitude and the Paranoid Style of the One (পিডিএফ)। Contemporary Political Theory। 15। পৃষ্ঠা 58–79। এসটুসিআইডি 53724373। ডিওআই:10.1057/cpt.2015.23।  Robinson, Edward Heath. Reexamining Fiat, Bona Fide and Force Dynamic Boundaries for Geopolitical Entities and their Placement in DOLCE ওয়েব্যাক মেশিনে আর্কাইভকৃত ২০১৩-১২-৩০ তারিখে Applied Ontology 2012 7: pp. 93–108
তালুকদার মোহাম্মাদ লোকমান হাকিম

তালুকদার মোহাম্মাদ লোকমান হাকিম একজন বাংলাদেশী অধ্যাপক ও বিশ্ববিদ্যালয় প্রশাসক। তিনি ইসলামী বিশ্ববিদ্যালয়, বাংলাদেশের ইসলামের ইতিহাস ও সংস্কৃতি বিভাগের অধ্যাপক। তিনি জুলাই ২০২১ সালে শরীয়তপুরের জেড এইচ সিকদার বিজ্ঞান ও প্রযুক্তি বিশ্ববিদ্যালয়ের উপাচার্য হিসাবে নিয়োগ প্রাপ্ত হন। এছাড়াও ইতিপূর্বে তিনি ইসলামী বিশ্ববিদ্যালয়ের প্রক্টরের দায়িত্ব পালন করেন। তালুকদার লোকমান হাকিম ১৯৬৪ সালের ৩০ ডিসেম্বর বাগেরহাটের মোড়েলগঞ্জের পুটিখালী ইউনিয়নের ভাটখালী গ্রামে জন্মগ্রহণ করেন। তার পিতার নাম সিরাজ উদ্দিন তালুকদার। তিনি খুলনার হ্যানয় রেলওয়ে হাই স্কুল থেকে ১৯৮০ সালে এসএসসি এবং খুলনা মজিদ মেমোরিয়াল সিটি কলেজ থেকে ১৯৮৯ সালে এইচএসসি পাশ করেন। এরপরে রাজশাহী বিশ্ববিদ্যালয়ের ইসলামের ইতিহাস ও সংস্কৃতি বিভাগ থেকে ১৯৯১ সালে স্নাতক ও ১৯৯৩ সালে স্নাতকোত্তর ডিগ্রি অর্জন করেন। এরপরে ২০০৫ রাজশাহী বিশ্ববিদ্যালয়ের ইসলামের ইতিহাস ও সংস্কৃতি বিভাগের ইমেরিটাস অধ্যাপক এ কে এম ইয়াকুব আলীর তত্বাবাধনে ইসলামী বিশ্ববিদ্যালয়, বাংলাদেশ থেকে পিএইচডি সনদ অর্জন করেন। তালুকদার লোকমান হাকিম ৫ অক্টোবর ১৯৯৫ সালে পঞ্চদশ বাংলাদেশ সিভিল সার্ভিস পরীক্ষায় শিক্ষা ক্যাডারে উত্তীর্ণ হয়ে নীলফামারী সরকারি কলেজে প্রভাষক পদে যোগদান করেন। ১৯৯৬ সালে ইসলামী বিশ্ববিদ্যালয়ে ইসলামের ইতিহাস ও সংস্কৃতি বিভাগের প্রভাষক পদে যোগ দেন।একই বিশ্ববিদ্যালয়ে ইসলামের ইতিহাস ও সংস্কৃতি বিভাগে তিনি ১৯৯৯ সালে তিনি সহকারী অধ্যাপক, ২০০৫ সালে সহযোগী অধ্যাপক এবং ২০০৯ সালে অধ্যাপক পদে অধ্যাপনা করেছেন। তিনি ইসলামী বিশ্ববিদ্যালয়ের জাতির পিতা বঙ্গবন্ধু শেখ মুজিবুর রহমান হলের প্রভোষ্টের দায়িত্ব পালন করেন। এছাড়াও বিশ্ববিদ্যালয়ের সহকারী প্রক্টর, ছাত্র উপদেষ্টা, প্রভোষ্ট কাউন্সিলের সভাপতি সহ আরো বিভিন্ন দায়িত্ব পালন করেন। বিশ্ববিদ্যালয়ের শিক্ষায়তনিক ও প্রশাসনিক দায়িত্বের বাইরে তিনি শাপলা ফোরামের কার্যনির্বাহি পরিষদের একজন সদস্য। তিনি ২০১৪ সালে ইসলামী বিশ্ববিদ্যালয়ের প্রক্টর হিসাবে নিযুক্ত হোন, এরপরে ৩০ জুলাই বাংলাদেশের রাষ্ট্রপতি কর্তৃক শরীয়তপুরের জেড এইচ সিকদার বিজ্ঞান ও প্রযুক্তি বিশ্ববিদ্যালয়ের উপাচার্য হিসাবে নিয়োগ প্রাপ্ত হন। খোন্দকার আব্দুল্লাহ জাহাঙ্গীর রাশিদ আসকারী মোঃ শাহিনুর রহমান "সিকদার প্রযুক্তি বিশ্ববিদ্যালয়ের ভিসি পদে নিয়োগ পেলেন ইবি অধ্যাপক"। jagonews24.com। সংগ্রহের তারিখ ২০২১-০৭-৩০।  https://www.risingbd.com। "ইবির নতুন প্রক্টর ড. লোকমান হাকিম"। Risingbd Online Bangla News Portal (ইংরেজি ভাষায়)। সংগ্রহের তারিখ ২০২১-০৭-৩০।  প্রতিনিধি, কুষ্টিয়া; ডটকম, বিডিনিউজ টোয়েন্টিফোর। "ইবি খুলছে ৮ জানুয়ারি, ক্ষতিপূরণ পাবে বাস মালিকরা"। bangla.bdnews24.com। ২০২১-০৭-৩০ তারিখে মূল থেকে আর্কাইভ করা। সংগ্রহের তারিখ ২০২১-০৭-৩০।  "ইবি খোলার দাবিতে বিষের বোতল হাতে শিক্ষার্থীদের বিক্ষোভ | কালের কণ্ঠ"। Kalerkantho। ২০১৫-০৩-২২। সংগ্রহের তারিখ ২০২১-০৭-৩০।  Siddika, Ayesha (২০১৪-১১-৩০)। "তাণ্ডবের পর ইবি বন্ধ ঘোষণা"। অর্থসূচক। সংগ্রহের তারিখ ২০২১-০৭-৩০।  "জেড এইচ.সিকদার বিজ্ঞান ও প্রযুক্তি বিশ্ববিদ্যালয়ের নতুন ভিসি মোড়েলগঞ্জের কৃতি সন্তান লোকমান হাকিম"। সময়নিউজ২৪.কম (ইংরেজি ভাষায়)। ২০২১-০৮-০১। ২০২১-০৮-১১ তারিখে মূল থেকে আর্কাইভ করা। সংগ্রহের তারিখ ২০২১-০৮-১১।  "ইবি প্রক্টরকে অব্যাহতি"। SAMAKAL (ইংরেজি ভাষায়)। ২০২১-০৭-৩০ তারিখে মূল থেকে আর্কাইভ করা। সংগ্রহের তারিখ ২০২১-০৭-৩০।
মোহাম্মদ নাজমুল হক

মোহাম্মদ নাজমুল হক একজন বাংলাদেশী শিক্ষাবিদ। তিনি জাহাঙ্গীরনগর বিশ্ববিদ্যালয়ের পরিসংখ্যান বিভাগের অধ্যাপক এবং সিলেটে অবস্থিত দেশের প্রথম বেসরকারি কারিগরি বিশ্ববিদ্যালয়, আরটিএম আল-কবির টেকনিক্যাল ইউনিভার্সিটির প্রথম উপাচার্য। নাজমুল হক চট্টগ্রাম বিশ্ববিদ্যালয় স্কুল এন্ড কলেজ থেকে ১৯৮৯ সালে এসএসসি এবং ১৯৯১ সালে এইচএসসি পাস করেন। তিনি জাহাঙ্গীরনগর বিশ্ববিদ্যালয়ের পরিসংখ্যান বিভাগ থেকে ১৯৯৪ সালে বিএসসি (সম্মান) এবং ১৯৯৫ সালে এমএসসি ডিগ্রি লাভ করেন। তিনি ঢাকা বিশ্ববিদ্যালয় থেকে ২০১৩ সালে স্বাস্থ্য অর্থনীতিতে পিএইচডি ডিগ্রি অর্জন করেন। নাজমুল হক ২০০০ সালে জাহাঙ্গীরনগর বিশ্ববিদ্যালয়ের পরিসংখ্যান বিভাগে প্রভাষক হিসেবে যোগ দেন। ২০০৩ সালে তিনি সহকারী অধ্যাপক, ২০১১ সালে সহযোগী অধ্যাপক এবং ২০১৫ সালে অধ্যাপক হিসেবে পদোন্নতি লাভ করেন। কর্মজীবনে তিনি বিভাগীয় প্রধান ও দেশি-বিদেশি একাধিক সংস্থার পরামর্শকসহ বিভিন্ন গুরুত্বপূর্ণ দায়িত্ব পালন করেছেন। মোহাম্মদ নাজমুল হক ২০২১ সালের ১ এপ্রিল থেকে ২০২২ সালের ১ সেপ্টেম্বর পর্যন্ত সিলেটে অবস্থিত আরটিএম আল-কবির টেকনিক্যাল ইউনিভার্সিটির প্রথম উপাচার্য হিসেবে দায়িত্ব পালন করেন। দেশিয় ও আন্তর্জাতিক জার্নালে তার গবেষণা প্রবন্ধ প্রকাশিত হয়েছে। তিনি একাধিক গবেষণা প্রকল্পের সাথেও যুক্ত। "দেশের প্রথম বেসরকারি কারিগরি বিশ্ববিদ্যালয় সিলেটে"। দৈনিক যুগান্তর। ১১ সেপ্টেম্বর ২০২০। সংগ্রহের তারিখ ৩১ জুলাই ২০২১।  "আরটিএম আল কবির ইউনিভার্সিটির ভিসি হলেন ডক্টর নাজমুল"। দৈনিক আলোকিত বাংলাদেশ। ৪ এপ্রিল ২০২১। সংগ্রহের তারিখ ৩১ জুলাই ২০২১।  "Dr. Mohammed Nazmul Huq - PROFILE" [মোহাম্মদ নাজমুল হক - জীবনবৃত্তান্ত]। জাহাঙ্গীরনগর বিশ্ববিদ্যালয় (ইংরেজি ভাষায়)। সংগ্রহের তারিখ ৩১ জুলাই ২০২১।  "আরটিএম আল-কবির টেকনিক্যাল ইউনিভার্সিটি, সিলেট এর উপাচার্য নিয়োগ"। মাধ্যমিক ও উচ্চ শিক্ষা বিভাগ - শিক্ষা মন্ত্রণালয়। ২২ ফেব্রুয়ারি ২০২১। সংগ্রহের তারিখ ৩১ জুলাই ২০২১।  "আল কবির টেকনিক্যাল ইউনিভার্সিটির উপাচার্য হিসেবে নিয়োগ পেলেন ড.নাজমুল হক"। দৈনিক জৈন্তা বার্তা। ৩ এপ্রিল ২০২১। ৩০ জুলাই ২০২১ তারিখে মূল থেকে আর্কাইভ করা। সংগ্রহের তারিখ ৩১ জুলাই ২০২১।
পাকিস্তানের সিনেটরদের তালিকা

পাকিস্তানের সিনেট মোট ১০০ [১] সদস্য নিয়ে গঠিত। ১৯৭০ সালের পরিষদ ১৯৭৩ এর সংবিধান প্রণয়ন করে যা ১২ এপ্রিল পাস হয় এবং ১৪ আগস্ট ১৯৭৩ সালে প্রবর্তিত হয়। ১৯৭৩ এর সংবিধানে জাতীয় সংসদ এবং সিনেটের সমন্বয়ে একটি দ্বি-কক্ষীয় আইনসভাসহ সংসদীয় সরকার গঠনের বিধান রয়েছে। সিনেটের সদস্যপদ, যা মূলত ৪৫ ছিল, ১৯৭৭ সালে ৬৩ এবং ১৯৮৫ সালে ৮৭ তে উন্নীত হয়েছিল। ২০০২ সালে জেনারেল পারভেজ মোশাররফের সরকার সিনেটের সদস্য সংখ্যা ৮৭ থেকে ১০০ পর্যন্ত উন্নীত করেন। ২০১৮ সালে, ২৫ তম সংশোধনীর মাধ্যমে খাইবার পাখতুনখোয়ার সাথে ফাটা একীভূত হওয়ার পর আসন সংখ্যা ১০৪ থেকে কমিয়ে ৯৬ করা হয়েছিল। মার্চ ২০২১ সিনেট নির্বাচনের পর, সিনেটে দলের অবস্থান নিম্নরূপ: পাকিস্তান সিনেটের আসন * মিয়া মুহাম্মদ নওয়াজ শরীফের বিরুদ্ধে মামলার কারণে পাকিস্তান মুসলিম লীগ (এন) এর প্রার্থীদের স্বতন্ত্র হিসেবে প্রতিদ্বন্দ্বিতা করতে হয়েছিল। ** পিএমএল (এন) প্রার্থী ইসহাক দার নির্বাচনে স্বতন্ত্র হিসেবে প্রতিদ্বন্দ্বিতা করলেও তিনি এখনও সিনেটর হওয়ার শপথ নেননি। "Senate of Pakistan"। www.senate.gov.pk।  Wasim Amir (২৪ মে ২০১৮)। "National Assembly green-lights Fata-KP merger by passing 'historic' bill"। সংগ্রহের তারিখ ২ সেপ্টেম্বর ২০২০।  "Senate of Pakistan"। www.senate.gov.pk।  পাকিস্তান সিনেটের অফিসিয়াল ওয়েবসাইট পাকিস্তানের বর্তমান সিনেটরদের তালিকা টেমপ্লেট:পাকিস্তান সিনেট
ছেন মেং

ছেন মেং (চীনা: 陈梦; ইংরেজি: Chen Meng; জন্ম ১৫ জানুয়ারি ১৯৯৪) একজন চীনা টেবিল টেনিস খেলোয়াড়। তিনি ২০২০ আইটিটিএফ মহিলা বিশ্বকাপ এবং ২০১৭, ২০১৮ এবং ২০১৯ সালের আইটিটিএফ ওয়ার্ল্ড ট্যুর গ্র্যান্ড ফাইনালে মেয়েদের একক বিভাগের চ্যাম্পিয়ন। তিনি ২০১৯ বিশ্ব চ্যাম্পিয়নশিপে মেয়েদের একক বিভাগে রৌপ্য পদকপ্রাপ্ত এবং ২০২০ টোকিও অলিম্পিকে স্বর্ণপদক বিজয়ী। তিনি ২০১১ সালের বিশ্ব জুনিয়র টেবিল টেনিস চ্যাম্পিয়নশিপে মেয়েদের এককে বিজয়ী ছিলেন। কোভিড-১৯ এর বৈশ্বিক মহামারীর ধারাবাহিকতায় প্রতিযোগিতামূলক টেবিল টেনিস পুনরায় শুরু হওয়ার পর, চেন একাধারে বিশ্বকাপ, আইটিটিএফ প্রো ট্যুর ফাইনালস এবং ২০২০ অল চায়না ন্যাশনাল চ্যাম্পিয়নশিপ জয় করেন। মে মাসে, চেন টোকিও অলিম্পিকে মেয়েদের একক এবং দলীয় ইভেন্টে চীনের প্রতিনিধিত্ব করার জন্য নির্বাচিত হন। চেন চীনের অলিম্পিক স্ক্রিমেজের প্রথম লেগ জিতলেও, দ্বিতীয় লেগের ফাইনালে ওয়াং মানিউয়ের কাছে পরাজিত হন। জুন মাসে চেন পুনরায় ওয়াংয়ের কাছে পরাজিত হন। জুলাই মাসে, একটি সাক্ষাৎকারে, চেন বলেন যে তিনি টোকিও অলিম্পিকের মানসিক প্রস্তুতির জন্য প্রাক্তন টেবিল টেনিস খেলোয়াড় মা লিন এবং লি জিয়াওজিয়ার সাথে ঘনিষ্ঠ যোগাযোগ রক্ষা করছিলেন। চেন টোকিও অলিম্পিকের মেয়েদের এককে ফাইনালে পৌঁছান। চেন, হংকংয়ের ডু হোই কেমের বিপক্ষে ৪-২ ব্যবধানে কোয়ার্টার-ম্যাচ এবং সিঙ্গাপুরের ইউ মেঞ্জ্যুর বিপক্ষে ৪-০ ব্যবধানে সেমিফাইনাল ম্যাচে জয়লাভ করেন। এরপর ফাইনাল ম্যাচে, তিনি তার স্বদেশী সুন ইংসাকে ৪-২ ব্যবধানে পরাজিত করে স্বর্ণপদক জয় করেন। "Culture and sports thrive in Qingdao"। China Daily। ১৫ মে ২০১৫। সংগ্রহের তারিখ ৭ এপ্রিল ২০১৮।  "Chen Meng ascends to top of order"। ITTF। সংগ্রহের তারিখ ৬ জানুয়ারি ২০১৮।  "ITTF World Ranking profile - Chen Meng"। ITTF। সংগ্রহের তারিখ ২৩ জানুয়ারি ২০২০।  "Athlete's Profile"। 2014 Incheon Asian Games Organizing Committee। ৩ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১৪।  "2011 WJTTC Girls' Singles Entries" (পিডিএফ)। ITTF। ২০ আগস্ট ২০১২ তারিখে মূল (PDF) থেকে আর্কাইভ করা। সংগ্রহের তারিখ ১৮ মে ২০১৩।  "CHEN Meng (CHN)"। ITTF। ৮ মে ২০১৪ তারিখে মূল থেকে আর্কাইভ করা। সংগ্রহের তারিখ ১৮ মে ২০১৩।  "Fan Zhendong and Wang Manyu Win Second Leg of China Olympic Scrimmage"। edgesandnets.com (ইংরেজি ভাষায়)। ২০২১-০৫-৩১। সংগ্রহের তারিখ ২০২১-০৫-৩১। [স্থায়ীভাবে অকার্যকর সংযোগ] "Liu Guoliang Downplays Expectations and Reiterates Need For Mental Strength Heading Into Tokyo"। edgesandnets.com (ইংরেজি ভাষায়)। ২০২১-০৬-২৪। সংগ্রহের তারিখ ২০২১-০৬-২৫। [স্থায়ীভাবে অকার্যকর সংযোগ] "Chen Meng Interview on Her Mentors and Olympic Preparations"। edgesandnets.com (ইংরেজি ভাষায়)। ২০২১-০৭-১৯। সংগ্রহের তারিখ ২০২১-০৭-১৯। [স্থায়ীভাবে অকার্যকর সংযোগ] "The Olympic Table Tennis Singles Quarterfinals In Memes"। edgesandnets.com (ইংরেজি ভাষায়)। ২০২১-০৭-২৮। সংগ্রহের তারিখ ২০২১-০৭-২৯। [স্থায়ীভাবে অকার্যকর সংযোগ] https://www.reuters.com/lifestyle/sports/table-tennis-chinas-sun-eyes-gold-she-sweeps-past-japans-ito-2021-07-29/ "Chen Meng Defeats Sun Yingsha 4-2 to Clinch Olympic Gold"। edgesandnets.com (ইংরেজি ভাষায়)। ২০২১-০৭-২৯। সংগ্রহের তারিখ ২০২১-০৭-৩০। [স্থায়ীভাবে অকার্যকর সংযোগ] আন্তর্জাতিক টেবিল টেনিস ফেডারেশনে ছেন মেং ওয়েব্যাক মেশিনে আর্কাইভকৃত ৩০ জুলাই ২০২১ তারিখে